CELEX: 62017TA0236
Language: bg
Date: 2020-12-16 00:00:00
Title: Съединени дела T-236/17 и T-596/17: Решение на Общия съд от 16 декември 2020 г. — Balti Gaas/Комисия и INEA (Финансова помощ относно Механизма за свързване на Европа за периода 2014-2020 г. — Област на трансевропейската енергийна инфраструктура — Покани за представяне на предложения — Иск за установяване на неправомерно бездействие — Липса на покана за действие — Недопустимост — Жалба за отмяна — Акт, неподлежащ на обжалване — Подготвителен акт — Частична недопустимост — Решение за отхвърляне на предложение — Явни грешки в преценката — Задължение за мотивиране — Компетентност на Комисията)

22.2.2021   
            
            
               BG
            
            
               Официален вестник на Европейския съюз
            
            
               C 62/23
            
         
      Решение на Общия съд от 16 декември 2020 г. — Balti Gaas/Комисия и INEA
      (Съединени дела T-236/17 и T-596/17) (1)
      
      (Финансова помощ относно Механизма за свързване на Европа за периода 2014-2020 г. - Област на трансевропейската енергийна инфраструктура - Покани за представяне на предложения - Иск за установяване на неправомерно бездействие - Липса на покана за действие - Недопустимост - Жалба за отмяна - Акт, неподлежащ на обжалване - Подготвителен акт - Частична недопустимост - Решение за отхвърляне на предложение - Явни грешки в преценката - Задължение за мотивиране - Компетентност на Комисията)
      (2021/C 62/27)
      Език на производството: английски
      
         Страни
      
      
         Жалбоподател: Balti Gaas OÜ (Талин, Естония) (представител: E. Tamm, avocate)
      
         Ответници: Европейска комисия (представители: O. Beynet и Я. Маринова), Изпълнителна агенция за иновации и мрежи (представители: I. Ramallo и L. Di Paolo)
      
         Встъпила страна в подкрепа на жалбоподателя: Република Естония (представител: N. Grünberg)
      
         Предмет
      
      Искане на основание член 263 ДФЕС за отмяна на решението, което се твърди, че се съдържа в писмото на INEA от 17 февруари 2017 г. относно предложението на жалбоподателя в отговор на втората покана за представяне на предложения за 2016 г. в рамките на Механизма за свързване на Европа (МСЕ), въз основа на многогодишната работна програма, приета в контекста на Решение за изпълнение C(2016) 1587 окончателен на Комисията от 17 март 2016 г. за изменение на Решение за изпълнение C(2014) 2080 на Комисията, което установява многогодишната работна програма за отпускане на финансова помощ в областта на трансевропейската енергийна инфраструктура в контекста на МСЕ за периода 2014-2020 г. (дело T-236/17), и от друга страна, главно, искане на основание член 265 ДФЕС да се установи, че Комисията неправомерно не е приела мотивирано решение относно това предложение на жалбоподателя, а при условията на евентуалност, искане за отмяна на Решение за изпълнение C(2017) 1593 окончателен на Комисията от 14 март 2017 г., относно подбора и отпускането на субсидии за дейности, които допринасят за реализирането на проекти от общ интерес по МСЕ в областта на трансевропейската енергийна инфраструктура (дело T-596/17)
      
         Диспозитив
      
      
                  1)
               
               
                  Отхвърля жалбите.
               
            
                  2)
               
               
                  Осъжда Изпълнителната агенция за иновации и мрежи (INEA) да понесе направените от нея съдебни разноски и да заплати разноските, направени от Balti Gaas OÜ по дело T-236/17; осъжда Европейската комисия да понесе направените от нея съдебни разноски по това дело.
               
            
                  3)
               
               
                  Balti Gaas понася направените от него съдебни разноски, както и тези на Комисията по дело T-596/17.
               
            
                  4)
               
               
                  Република Естония понася направените от нея съдебни разноски.
               
            
         (1)  ОВ C 221, 10.7.2017 г.